Մարիան Գետիկյան

Մարիան Գետիկյան (անգլ.՝ Marianne Gedigian, ծննդյան թվականն անհայտ է), ամերիկահայ ֆլեյտահարուհի և մանկավարժ, Օսթինում Տեխասի համալսարանի Բաթլերի երաժշտական դպրոցի ֆլեյտայի պրոֆեսոր։ Ավելի վաղ զբաղեցրել է Բոստոնի սիմֆոնիկ նվագախմբի գլխավոր ֆլեյտահարի, Բոստոնի փոփ նվագախմբի, Պիտսբուրգի սիմֆոնիկ նվագախմբի և Բոստոնի էստրադային Էսպլանադի գլխավոր ֆլեյտահարի պաշտոնները։ Գեդիգյանն աշխատել է կոմպոզիտոր Ջոն Ուիլյամսի հետ, և նրա նվագը կարելի է լսել «Շինդլերի ցուցակը» և «Փրկել շարքային Ռայանին» ֆիլմերում։ Նրա ուսուցիչների թվում են Կլեմենտ Բարոնեն, Դորիոթ Էնթոնի Դուայերը և Լեոնե Բուիզը։ Նա մենահամերգներով հանդես է եկել չորս մայրցամաքներում՝ ԱՄՆ-ում, Ավստրալիայում, Ճապոնիայում և Անգլիայում։


== Կենսագրություն ==
Գետիկյանը ծնվել և մեծացել է Միչիգան նահանգի Դետրոյթ քաղաքի մոտակայքում։ Ավագ դպրոցի սկզբում Գետիկյանը սկսել է սովորել Դետրոյթի սիմֆոնիկ նվագախմբի պիկոլոիստ Կլեմենտ Բարոնեի մոտ։ Ֆլեյտա նվագել սովորել է Դորիոթ Էնթոնի Դուայերի մոտ՝ ավարտելով Նոր Անգլիայի կոնսերվատորիան, իսկ ավելի ուշ ուսումը շարունակել է Լեոնե Բույսի մոտ։
1993 թվականին Գետիկյանը հաղթել է երիտասարդ կատարողների մրցույթում ֆլեյտահարների ազգային ասոցիացիայի համագումարում, իսկ 1989 թվականին զբաղեցրել երկրորդ տեղը։ Նա ավելի քան մեկ տասնամյակ եղել է Բոստոնի սիմֆոնիկ նվագախմբի և Բոստոնի Փոփս նվագախմբի գլխավոր ֆլեյտահարուհի և գլխավոր ֆլեյտահարուհու փոխարինող, նկարահանվել է այնպիսի հաղորդումներում, ինչպիսին է՝ «Evening at Pops»: Համագործակցել է կոմպոզիտոր Ջոն Ուիլյամսի հետ, նրա նվագը կարելի է լսել «Շինդլերի ցուցակը» և «Փրկել շարքային Ռայանին» ֆիլմերում։ Նա 2000-2001 թվականներին եղել է Պիտսբուրգի սիմֆոնիկ նվագախմբի գլխավոր ֆլեյտահարի պաշտոնակատար, որը հանդես է եկել մաեստրո Մարիս Յանսոնսի ղեկավարությամբ։ Նա հաճախ է փոխադրում ստեղծագործությունները ֆլեյտայի համար, այդ թվում՝ Արամ Խաչատրյանի Ջութակի կոնցերտը (ֆլեյտայի համար փոխադրել է «ֆլեյտայի արքա», Փարիզի կոնսերվատորիայի պրոֆեսոր Ժ.-Պ. Ռամպալը), որը նա 1996 թվականին կատարել է Երևանում Հայաստանի ֆիլհարմոնիկ նվագախմբի հետ, և որն առանձնացել է փայլուն տեխնիկայով, նրբերանգների բացառիկ հարստությամբ։
Մարին Գետիկյանն ակտիվորեն աշխատում է որպես ուսուցիչ՝ վարպետության դասեր անցկացնելով Նյու Յորքի ֆլեյտահարների ակումբում, տարբեր փառատոներում և ֆլեյտահարների ազգային ասոցիացիայի համագումարում : Բացի Բաթլերի երաժշտական դպրոցում իր պրոֆեսորադասախոսական պաշտոնից, նա պաշտոններ է զբաղեցրել Բոստոնի համալսարանում և Բոստոնի կոնսերվատորիայում, ինչպես նաև աշխատել է Բրեվարդի երաժշտական կենտրոնի, Ռաունդ Թոփ միջազգային ինստիտուտի և Թենգլվուդի երաժշտական կենտրոնի ամառային ֆակուլտետում։ Նա ակտիվորեն հանդես է գալիս որպես կամերային երաժիշտ՝ պաշտոններ զբաղեցնելով Բոստոնի Walden Chamber Players-ում և շրջագայելով ԱՄՆ-ում։ Հաճախ համագործակցում է Բաթլերի դպրոցի գործընկեր պրոֆեսոր և դաշնակահար Ռիկ Ռոուլիի հետ։ Դուետը թողարկել է երկու ձայնասկավառակ։
Մարին Գետիկյանն արժանացել է Ազգային ֆիլհարմոնիկ ընկերության երիտասարդ մենակատարների, Մ. Պապուցակիսի անվան և այլ մրցույթների 1-ին մրցանակների։


== Անձնական կյանք ==
Մարիան Գետիկյանն ամուսնացած է Չարլզ Վիլյառուբիայի հետ, և նրանք ունեն մեկ դուստր։


== Սկավառակագրություն ==
Voice of the Flute (2009); Gedigian, flute and Rick Rowley, piano (CD Baby)
Revolution (2010); Gedigian, flute and Rick Rowley, piano (Longhorn Music)


== Ծանոթագրություններ ==


== Արտաքին հղումներ ==
Interview with Gedigian in New York Flute Club newsletter
Marianne Gedigian at the Butler School of Music - University of Texas at Austin